6 
OBSERVATIONES ZOOLOGICAE. 
vix observari potuit , interior excavatus extrorsum versus. Laniarios tamen 
magnos observo forma singulari interiore , angulis longitudinalibus promi- 
nentibus , aliisque ad basin extrorsum oblique in altum circumvolutis. 
Cauda nulla. Sed cutis ad carpum tarsi usque prolongata et prominens. 
Auriculae parvae et simplices. Pedum anteriorum digiti duo priores ita ap- 
proximati ut vix distinguantur. Digiti et ungues pedum posteriorum fortes et 
fere semipollicares. ( Transi. Edit. ) 
VESPERTILIO AURITUS. 
Inter dentes anteriores maxillae superioris ambos sat magnum est inter- 
vallum. Exterior dens superior minor est , interior longior , bicuspidatus , et 
versus illum lateris alterius convergens. 
Aures in directione et situatione torsa , cum plicis parallelis bilineatis 
margineque anteriore auris elevato , una cum papilla seu verruca inferne emi- 
nente pilosa , separatim pingi mererentur. 
Supra angulum oculi interiorem pariter videtur verruca parva setis obsita. 
Pedes posteriores nunquam anteriora versus, uti in aliis vespertilionibus 
omnibus, et quales secundum Buffonium Schreberus illos effingit, sed poste- 
riora versus directi sunt. 
Considens auriculas interiores anteriora versus porrigit. Aures quandoque 
ambas reflexas corporique applicatas et osse lacerti alarum adpressas , quando- 
que unam tantum reflexam, alteram recta protensam horizontaliter , nunquam 
erectas uti in figura Buffoniana , reperi. 
Die io. Nivose Ai. 2. (1794* Decembri) thermometro ad quartum infra con- 
gelationem gradum consistente, allatus mihi est Vespertilio auritus. Vividus 
erat inque conclavi circumvolitabat. Vivum conservavi in scatula ad fenestram 
hypocausti interdiu calefacti. 
D. i 5 . Nivose thermometro ad decimum gradum et quartum infra conge- 
lationis punctum non magis rigidum reperi quam antea. 
Affigit se in scatula pedibus posterioribus. Noctu valde irrequietus , mul- 
tumque e vitro cui immiseram egredi enisus est. Vocem tunc lenem, tonum 
unicum sibilantem, rarius tamen, audivi. 
In aliis odorem observavi fortem , in hoc acidulum , illi a libris quibusdam 
obsoletis provenienti persimilem. 
Lardi crustam proposui , quam non tetigit , (id quod etiam aestivo tem- 
pore nunquam vidi.) Excrementorum quid , diversis temporibus egessit. 
Per 
